ΓΡΑΠΤΗ ΕΡΩΤΗΣΗ E-0555/02

υποβολή: Giovanni Pittella (PSE), Guido Bodrato (PPE-DE), Luigi De Mita (PPE-DE),Giovanni Fava (PSE), Fiorella Ghilardotti (PSE), Vincenzo Lavarra (PSE),Francesco Musotto (PPE-DE), Giorgio Napolitano (PSE), Mauro Nobilia (UEN),Guido Podest (PPE-DE), Adriana Poli Bortone (UEN), Guido Sacconi (PSE),Luciana Sbarbati (ELDR), Mariotto Segni (UEN)και Maurizio Turco (NI) προς την Επιτροπή

(28 Φεβρουαρίου 2002)

Θέμα: Εκτέλεση των πιστώσεων διαρθρωτικών ταμείων — προγραμματισμός 1994-1999

Δεδομένου ότι:

- οι δραστηριότητες που συγχρηματοδοτήθηκαν από τα διαρθρωτικά ταμεία για την περίοδο προγραμματισμού 1994-1999 έληξαν στις 31 Δεκεμβρίου 2001,

- ο χρόνος έγκρισης των προγραμμάτων επέτρεψε την ανάληψη των σχετικών δράσεων μόνον από το 1995,

- παρόλο που τα στοιχεία για το οριστικό ύψος της εκτέλεσης δεν είναι ακόμη διαθέσιμα, η έκθεση για τους τρόπους και τους χρόνους εκτέλεσης που δημοσίευσε η Προεδρία του Συμβουλίου των Υπουργών, αναφέρει στη σελίδα 213 ότι, σε σχέση με το ΕΚΤ του ιταλικού στόχου 3, το Δεκέμβριο 1999 η απορρόφηση των δαπανών ανερχόταν στο 66 % του συνόλου,

- σε μια κοινή μελέτη της London School of Economics και του Πανεπιστημίου της Castellanza εκφράζονται ανησυχίες όσον αφορά την ικανότητα απορρόφησης των κονδυλίων των διαρθρωτικών ταμείων εκ μέρους της Ιταλίας και ότι το πρόγραμμα Sole 24 ore της 30ής του περασμένου Ιουνίου δεν απορρόφησε κονδύλια ύψους 5,2 δισ. ευρώ,

- το σύνολο των κονδυλίων που δεν απορρόφησε η Ιταλίαπερβαίνει το ένα δισ. ευρώ,

- η δυνατότητα απορρόφησης των κονδυλίων τονώθηκε με τη δημιουργία ενός ιδιαιτέρως διαρθρωμένου συστήματος που οδήγησε στη μεγαλύτερη συμμετοχή των περιοχών και των περιφερειών στον προγραμματισμό και τη διάθεση των κονδυλίων,

- στο τέλος της περιόδου προγραμματισμού που έληξε το 1993, καθιερώθηκε ένα πρόγραμμα-γέφυρα για τα μη απορροφηθέντα κονδύλια,

- η Ιταλία παρουσιάζει σημαντική καθυστέρηση σε σχέση με την κατάρτιση στον τομέα της πληροφορικής και της τηλεματικής, καθώς και την εκμάθηση γλωσσών, και ότι, ενώ ανέλαβε η ίδια επισήμως τη δέσμευση να προωθήσει ευρύτατο εκπαιδευτικό πρόγραμμα για τους διδάσκοντες, δεν σημειώθηκε ιδιαίτερη πρόοδος λόγω της έλλειψης πιστώσεων.

Βάσει των ανωτέρω, μπορεί η Επιτροπή να μας παράσχει πληροφορίες σχετικά με τα κονδύλια των διαρθρωτικών ταμείων που απορροφήθηκαν από την Ιταλία κατά την περίοδο προγραμματισμού 1994-1999 και τα αντίστοιχα στοιχεία για τιςπόλοιπες ευρωπαϊκές χώρες·

Μπορεί η Επιτροπή να αξιολογήσει κατά πόσον είναι εφικτή η δημιουργία ενός προγράμματος-γέφυρα που θα επιτρέψει την ταχεία διάθεση των μη απορροφηθέντων κονδυλίων σε τρεις τομείς (εκμάθηση πληροφορικής και τηλεματικής, εκμάθηση γλωσσών, κατάρτιση εκπαιδευτικών) στη βάση εθνικών προγραμμάτων με άμεση εφαρμογή·

Μπορεί, τέλος, να εξετάσει τη δυνατότητα διεύρυνσης της χρηματοδότησης των προγραμμάτων που παρουσίασανψηλή αποδοτικότητα καιψηλή απορρόφηση των κονδυλίων·

Απάντηση του κ. Barnier εξ ονόματος της Επιτροπής

(29 Απριλίου 2002)

Η Επιτροπή δεν είναι σε θέση, στην παρούσα φάση, να γνωστοποιήσει τα ποσά που δεν δαπανήθηκαν από τα κράτη μέλη κατά την περίοδο προγραμματισμού 1994-1999 των διαρθρωτικών ταμείων, έστω κι αν ως καταληκτική ημερομηνία επιλεξιμότητας των δαπανών είχε οριστεί η 31η Δεκεμβρίου 2001 για την εν λόγω περίοδο, εκτός εάν παραταθούν οι προθεσμίες.

Πράγματι, βάσει του άρθρου 21 παράγραφος 4 του κανονισμού (ΕΟΚ) 4253/88 όπως τροποποιήθηκε με τον κανονισμό (ΕΟΚ) αριθ. 2082/93(1), η Επιτροπή αναμένει από τα κράτη μέλη μέχρι τις 30 Ιουνίου 2002, τις τελικές δηλώσεις των δαπανών και τις τελικές εκθέσεις για την εκτέλεση των προγραμμάτων. Μετά την ανάλυση και την επεξεργασία των κειμένων αυτών, η Επιτροπή θα είναι σε θέση να προσδιορίσει το ύψος των μη απορροφηθέντων κονδυλίων για κάθε κράτος μέλος και να εξαγάγει αποτελέσματα σε επίπεδο εργασιών κλεισίματος.

Οι τροποποιήσεις των προγραμμάτων της περιόδου 1994-1999, συμπεριλαμβανομένων των προτάσεων νέων μορφών παρεμβάσεων, μπορούσαν ναποβληθούν από τα κράτη μέλη στην Επιτροπή μέχρι την καταληκτική ημερομηνία της 31ης Δεκεμβρίου 1999, για να μπορέσουν ναπάρξουν κοινοτικές και εθνικές αναλήψειςποχρεώσεων. Ποσά μη καλυπτόμενα ενδεχομένως από δήλωση δαπανών θα αποδεσμευθούν από τον κοινοτικό προϋπολογισμό. Δεν προβλέπεται από τις κοινοτικές κανονιστικές ρυθμίσεις η ανάκτηση μη αναλωθέντων ενδεχομένως κονδυλίων εν είδει προγράμματος-γέφυρα.

Ο κανονισμός (ΕΕ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(2) εισάγει για την περίοδο προγραμματισμού 2000-2006, βάσει του άρθρου 44, τον καινοτόμο μηχανισμό του αποθεματικού επιδόσεων. Βάσει του εν λόγω άρθρου, ποσό που αντιστοιχεί στο 4 % του συνόλου των δεσμευμένων πιστώσεων δεν θα διατεθεί παρά μόνο το πρώτο τρίμηνο του 2004, έπειτα από την αξιολόγηση του συνόλου των προγραμμάτων.

Οι ανωτέρω επιδόσεις θα μετρηθούν έναντι των στόχων που έχουν συμφωνηθεί στα επιχειρησιακά προγράμματα, τα ενιαία έγγραφα προγραμματισμού και τα συμπληρώματα προγραμματισμού, συναρτήσει των επιτευχθέντων αποτελεσμάτων. Θα χρησιμοποιηθούν τρία είδη δεικτών: χρηματοδοτικοί δείκτες, δείκτες διαχείρισης, δείκτες αποτελεσματικότητας. Η Επιτροπή θεωρεί ότι το θετικό αποτέλεσμα αυτού του αποθεματικού επιδόσεων έγκειται στη χορήγηση επιπλέον κονδυλίων στα προγράμματα που θα έχουν επιδείξειψηλά επίπεδα αποτελεσματικότητας και καλής λειτουργίας στη χρησιμοποίηση των χρημάτων των διαρθρωτικών ταμείων.

(1) Κανονισμός (ΕΟΚ) αριθ. 2082/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκή Τράπεζας Επενδύσεων και των λοιπώνφισταμένων χρηματοδοτικών οργάνων, ΕΕ L 193 της 31.7.1993.

(2) ΕΕ L 161 της 26.6.1999.